stanford-oval/wikipedia huggingface dataset:
מונור
הערות שוליים

1 2 3  קהילת יהודי מונור באתר בית התפוצות
1 2  מונור בתוך מספר האוכלוסייה היהודית לפי יישוב 1840–1941, בודפשט: משרד הסטטיסטיקה המרכזי (הונגריה) (אנ')‏, 1993 (בהונגרית) ISBN 9632150066.
1 2 3 4 5  מונור (Monor), באנציקלופדיה של הגטאות, באתר יד ושם
| --- | --- |
בקרת זהויות :  NLI: 987007533257805171  GND: 4612575-9  LCCN: n94015807  NKC: ge1095960  VIAF: 144401879   WorldCat (עם VIAF): 144401879
מיטיה לוטריץ'

מיטיה לוטריץ' (בסלובנית: Mitja Lotrič; נולד ב-3 בספטמבר 1994 בסלובניה) הוא כדורגלן סלובני המשחק בעמדת הקשר ההתקפי בקבוצת בני סכנין מליגת העל הישראלית ובנבחרת סלובניה.
קריירת מועדונים

לוטריץ' שיחק בקבוצות נ.ד. מורה 05, קופר, רודאר ולניה ונ.ק. צליה בליגת העל הסלובנית, ובקבוצת פאפוס בליגת העל הקפריסאית.
ב-4 באוקטובר 2020 חתם לוטריץ' בווירצבורגר קיקרז מהבונדסליגה השנייה. ב-18 באוקטובר ערך את הופעת הבכורה שלו במועדון, בהפסד 2-0 להולשטיין קיל במסגרת המחזור הרביעי בליגה לעונת 2020/2021. במשך תקופתו במועדון ערך לוטריץ' 24 הופעות ליגה, בהן הבקיע שני שערים. בתום עונת 2020/2021, בה ירדה וירצבורגר קיקרז לליגה הגרמנית השלישית, הושאל לוטריץ' למשך עונה לנ.ש. מורה מליגת העל הסלובנית, במדיה ערך 21 הופעות ליגה והבקיע שלושה שערים.
ב-25 ביוני 2022 חתם לוטריץ' בבני סכנין מליגת העל הישראלית, אך שוחרר עוד בטרם התחילה העונה.
בפברואר 2023
קריירה בינלאומית

ב-10 בינואר 2017 ערך לוטריץ' את הופעת הבכורה שלו בנבחרת סלובניה, בתיקו 0-0 נגד נבחרת ערב הסעודית במשחק ידידות.
תארים

הגביע הסלובני (1): 2014/2015
הסופר קאפ הסלובני (1): 2015
אליפות סלובניה (1): 2019/2020
הערות שוליים

↑  יגאל גולדשטיין, ‏רכש ראשון: בני סכנין החתימה קשר סלובני, באתר ערוץ הספורט, 26 ביוני 2022
| --- | --- |
בקרת זהויות :  VIAF: 5970167025409253390003   WorldCat (עם VIAF): 5970167025409253390003
מילן יליץ'

מילן יליץ' (Милан Јелић‏, 26 במרץ 1956 - 30 בספטמבר 2007) היה נשיא רפובליקה סרפסקה (אוקטובר 2006 - ספטמבר 2007).
ביוגרפיה

יליץ' נולד ב-26 במרץ 1956 בכפר קופריבנה (Копривна) שליד מודריצ'ה (Модрича) בבוסניה והרצגובינה אז ביוגוסלביה. הוא למד בתיכון בעיר דובוי (Добој) ולאחר סיום לימודיו למד בפקולטה לכלכלה בסובוטיצה (Суботица) שבסרביה. הוא בעל תואר דוקטור לכלכלה מאוניברסיטת בנייה לוקה.
במשך 13 שנים כיהן כמנהל בית הזיקוק במודריצ'ה. הוא היה חבר במפלגה הדמוקרטית הסרבית בראשות רדובאן קרדז'יץ' ונבחר מטעמה לאספה הלאומית של סרפסקה לאחר הסכם דייטון ב-1995. ב-1998 עבר יליץ' למפגלת הסוציאל-דמוקרטים העצמאיים. בבחירות של אוקטובר 2002 הוא התמודד על תפקיד נשיא סרפסקה וזכה ב-22.1% מהקולות, מקום שני לאחר דראגן צ'ביץ' שזכה ל-35.9% מקולות המצביעים. ב-1 במרץ 2006 מונה לשר הכלכלה, האנרגיה והפיתוח בממשלתו החדשה של מילורד דודיק.
שירת כחבר מועצת העיר מודריצ'ה במשך 4 שנים וב-1987 מונה למאמן קבוצה שנקראת OOUR ואחר כך למנהל קבוצת Rafinerija ulja במודריצ'ה. יליץ' כיהן גם כנשיא ההתאחדות לכדורגל של רפובליקה סרפסקה (Фудбалски Савез Репубике Српске) וגם נשיא ההתאחדות לכדורגל של בוסניה והרצגובינה.
נפטר ב-30 בספטמבר 2007 מהתקף לב במהלך כהונתו. בעקבות מותו הוכרזו שלושה ימי אבל והדגלים הורדו לחצי התורן בכל מוסדות הרפובליקה. שנה לאחר מותו הוענק לו על ידי מחליפו רייקו קוזמנוביץ', אות הרפובליקה על תרומתו לפיתוח הרפובליקה ושיתוף פעולה בינלאומי.
הערות שוליים

↑  Milan Jelić, 1 October 2007, UEFA website
↑  Irena Knezevic, Milan Jelic, 51, Bosnian president, October 1, 2007, The Boston Globe
↑  Dragan Cavic
↑  Milorad Dodik elected Prime Minister Republika Srpska, 2 Mar 2006
↑  PPID Daily Media Summary, 1 October 2007
↑  The late President of the Republic of Srpska Dr. Milan Jelić was posthumously awarded by the President of the Republic of Srpska, 18 September, 2008
מכון קרטיס למוזיקה

| --- | --- |

 קונסרבטוריון
 על שם:  סיירוס קרטיס 
 תקופת הפעילות:  1924–הווה (כ־100 שנה) 
 מייסדים:  מרי לואיז קרטיס בוק 
 בעלי תפקידים
 סגל:  168 (נכון ל־אוגוסט 2020) 
 תלמידים
 :  167 (נכון ל־2010er) 
 מיקום
 מיקום:  1726 Locust St, Philadelphia, PA, 19103 
 מדינה:  ארצות הברית ארצות הברית
 קואורדינטות:  39°56′56″N 75°10′14″W﻿ / ﻿39.9488°N 75.1706°W﻿ / 39.9488; -75.1706
 www.curtis.edu
  (למפת פילדלפיה מוגדלת) מכון קרטיס למוזיקה(למפת פילדלפיה רגילה) מכון קרטיס למוזיקה
 
מכון קרטיס למוזיקה (באנגלית: Curtis Institute of Music) הוא בית ספר למוזיקה בפילדלפיה, פנסילבניה, שהלימודים בו מובילים לדיפלומה בנגינה, תואר ראשון במוזיקה, מוסמך למוזיקה באופרה ותעודת לימודי מקצוע באופרה. הוא נחשב לאחד מחשובי הקונסרבטוריונים למוזיקה בארצות הברית.
היסטוריה

המכון הוא בית ספר פרטי, שנוסד בשנת 1924 על ידי מרי לואיז קרטיס בוק. תכליתו המקורית הייתה, במידה ידועה, לשמש כמגרש אימונים לנגני תזמורת, כדי למלא את שורותיה של תזמורת פילדלפיה, בדומה ליחס בין בית הספר הגבוה למוזיקה בווינה והפילהרמונית של וינה. עם זאת, פסנתרנים, זמרים, נגני עוגב ומלחינים יכלו גם הם להירשם ללימודים.
כל התלמידים לומדים במלגה מלאה. התחרות להתקבל למכון עזה, כיוון שלמכון קרטיס יש שיעור הקבלה הנמוך ביותר מכל קולג' או אוניברסיטה בעולם. מלבד פסנתרנים, זמרים, נגני עוגב, מנצחים ומלחינים, המכון מקבל סטודנטים רק במספר מספיק למילוי תזמורת יחידה. בהתאם לכך, טווח הרישום הוא בין 160 ל-200 סטודנטים בשנה.
מנהלי העבר של קרטיס הם הפסנתרן יוזף הופמן, המלחין רנדל תומסון, הכנר אפרם צימבליסט, הפסנתרן רודולף סרקין ג'ון דה לאנסיה (שהיה אבובן ראשי של תזמורת פילדלפיה במשך שנים רבות) וגארי גרפמן, שהתמנה לתפקיד בשנת 1995, ופרש מתפקידו כנשיא ומנהל בסוף שנת הלימודים 2005/6 והמשיך במחלקת הפסנתר. מחליפו והנשיא המכהן (נכון ל-2015) הוא רוברטו דיאז, הויולן הראשי של תזמורת פילדלפיה וחבר בשלישיית דיאז. רוברטו דיאז הוא בוגר המכון וחבר בסגל המורים.
רבים מבוגרי המכון המשיכו לקריירות מרשימות. בין הבוגרים הרבים הרולד בנט, לשעבר חלילן ראשי של תזמורת המטרופוליטן אופרה; הפסנתרן ריצ'רד גוד; נגן הטובה של התזמורת הסימפונית של שיקגו ומורה רב-השפעה לפדגוגיה של כלי נשיפה ממתכת; הכנרת הילרי האן; המנצח ליאונרד ברנשטיין; הסופרן בניטה ואלנטה; הסופרן אנה מופו; והפסנתרן לאנג לאנג. גם הפסנתר האגדי, הקובני-אמריקאי חורחה בולט למד שם. המלחינים האמריקאים סמיואל בארבר, דארון האגן, ג'אן קרלו מנוטי, ג'ניפר היגדון ונד רורם גם הם בוגרי המכון.
מכון קורצ'טוב

| --- | --- |


 מכון מחקר
 על שם:  איגור קורצ'טוב 
 תקופת הפעילות:  11 בפברואר 1943 – הווה (81 שנים) 
 מייסדים:  איגור קורצ'טוב 
 בעלי תפקידים
 נשיא:  מיכאל קובלצ'וק (אנ')
 מיקום
 מדינה:  רוסיה רוסיה
 קואורדינטות:  55°48′05″N 37°28′37″E﻿ / ﻿55.801389°N 37.476944°E﻿ / 55.801389; 37.476944
 nrcki.ru
 he
 
מכון קורצ'טוב (ברוסית: Hациональный исследовательский центр «Курчатовский Институт», רשמית: "מרכז המחקר הלאומי 'מכון קורצ'טוב'") הוא מוסד מחקר ופיתוח מוביל ברוסיה בתחום האנרגיה הגרעינית. נקרא על שם איגור קורצ'טוב ונמצא בכיכר קורצ'טוב 1, במוסקבה.
בברית המועצות המכון היה ידוע בשם מכון איגור קורצ'טוב לאנרגיה אטומית (Институт Атомной Энергии им. И.В. Курчатова, בראשי תיבות: КИАЭ). בין 1991 ל-2010, היה ידוע כמרכז המדע הרוסי "מכון קורצ'טוב" (Роcсийский научный центр «Курчатовский Институт») לפני ששונו שונה למרכז המחקר הלאומי.
היסטוריה

עד שנת 1955, היה המכון ידוע בשם "מעבדה מספר 2 של האקדמיה למדעים של ברית המועצות". המכון נוסד ב-11 בפברואר 1943 במטרה לפתח נשק גרעיני. מרבית הכורים הגרעיניים הסובייטיים תוכננו במכון, כולל F-1, שהיה הכור הגרעיני הראשון מחוץ לצפון אמריקה שקיים ביקורת על תפעולו.
מאז שנת 1955 המכון עסק בביצוע עבודות ניסוי מדעיות מרכזיות בתחומי היתוך תרמו-גרעיני ופיזיקת פלזמה. במיוחד פותחו שם מערכות הטוקאמק הראשונות, שהמוצלחות שבהן היו T-3 והגרסה הגדולה שלה T-4, שנבדקה בשנת 1968 בנובוסיבירסק, בניסוי שבחן את התגובה המיזוגית התרמו-גרענית הקווסטיסטית הראשונה אי פעם. מערכות טוקאמק (Токамáк) הן רכיב המשתמש בשדה מגנטי רב עוצמה כדי להגביל פלזמה חמה בצורת טורוס. מהווה אחד מכמה סוגים של התקני כליאה מגנטיים המפותחים לייצור כוח היתוך תרמו-גרעיני מבוקר והוא המכשיר המוביל לביצוע כור היתוך מעשי.
בשנות השמונים מילאו עובדי מכון קורצ'טוב, מהנדסי מחשבים, תפקיד חשוב מאוד בביסוס תרבות המחשבים באמצעות השתתפות בפיתוח מערכת ההפעלה DEMOS בשנת 1982, שהוביל להפצת האינטרנט ברוסיה וסייע בפירוק ברית המועצות. מערכת DEMOS (ברוסית: Единая Мобильная Операционная Система, ДЕМОС) פותחה כמערכת הפעלה דמוית Unix, על בסיס BSD. בשנת 1991 DEMOS נזנחה ובמקומה פותחה מערכת ההפעלה "רלקום" (РЕЛКОМ)
עד 1991 פיקח משרד האנרגיה האטומית על הנהלת מכון קורצ'טוב. לאחר הפיכתו למרכז המדע הממלכתי בנובמבר 1991, הוכפף המכון ישירות לממשלת רוסיה. על פי אמנת המכון, מנהל המכון ממונה על ידי ראש הממשלה על סמך המלצות רוסאטום.
בפברואר 2007 זכה מכון קורצ'טוב במכרז להיות הארגון העיקרי המתאם את המאמצים בתחם הננו-טכנולוגיה ברוסיה. המכון מעורב בפרויקטים שונים לרבות פרויקט איטר
כורים רבים תוכננו על ידי חוקרי המכון, כמו:
GT-MHR
RBMK
EGP-6
ELENA
T-15
F-1
VBER-300
ביוני 2020 המכון קיבל מימון מהתקציב הפדרלי ליצירת ותחזוקה של "מאגר המידע הלאומי למידע גנטי" ליצירת פורמטים לאחסון והעברת נתונים גנטיים, כדי לסייע לחברות תרופות בפיתוח חיסונים על בסיס המאגר הגנטי.
מכון קורצ'טוב לאנרגיה אטומית, עם צוות פרויקט השדה המגנטי, 1974.
עמדה לבדיקת מערכות מגנטיות במכון קורצ'טוב, שצולמה בשנת 1986.
בול דואר משנת 2018, שהונפק על ידי דואר רוסיה לרגל 75 שנה למכון.
מיטיולן (כדורגל)

מועדון כדורגל מיטיולן (בדנית: Football Club Midtjylland), הידוע בטעות כמידטיילנד, הוא מועדון כדורגל דני מהעיר הרנינג (אנ'), אשר משחק בליגת העל הדנית.
היסטוריה

המועדון נוסד בשנת 1999 על ידי חובבי הכדורגל ג'וני רונה - במקצועו נגר, ובעלים של חברה לאספקת חומרי עץ, ו-סטין הסל - במקצועו סוחר מכוניות. הם רצו לאחד את איקסאט - מועדון שהוקם ב-1935 והיה לו הצלחה יחסית בשנות ה-70 וה-80 כאשר הגיע לשלושה גמרי גביע דני, אך לא הופיע מעולם בליגה הבכירה, ופרמאד הרנינג - מועדון קטן שהוקם ב-1918 - מועדונים בעל יריבות ארוכת שנים. הרעיון לאיחוד עלה עוד בשנת 1989 אך בגלל היריבות החזקה בין שני קהלי המועדונים, ואי הסכמות לגבי תנאי האיחוד המהלך יצא לפועל רק כ-10 שנים לאחר מכן, ב-6 באפריל 1999.
בעונת 1999/2000 המועדון התחיל את דרכו בליגה השנייה בדנמרק, ובסיום העונה עלה המועדון לליגת העל הדנית מהמקום הראשון בליגת המשנה.
ליד המועדון פעולת אקדמיה שנחשבת ליוקרתית לכדרוגל לנוער, כאשר בין יוצאי אקדמיה זו ניתן למנות את יונאס לוסל וסימון קר.
ב-9 באוגוסט 2001 שיחק המועדון את משחקו הראשון במסגרת אירופית, בתיקו 1–1 נגד גלנטורן הצפון אירית.
ב-2014, מת'יו בנהאם (בעלי מועדון הכדורגל האנגלי ברנטפורד), הפך לבעל השליטה ומחזיק הרוב במניות חברת האחזקות "FCM Holding"  המחזיקה במועדון מיטיולן.
בעונת 2014/2015 זכתה הקבוצה באליפות הליגה לראשונה בתולדותיה, כשעשתה זאת שוב בעונת 2017/2018. ב-2018/2019 זכתה הקבוצה בגביע הראשון.
ב-2019/2020 זכה המועדון בפעם השלישית באליפות הליגה הדנית, ובעונת 2020/2021, העפילה לראשונה בתולדותיה לשלב הבתים של ליגת האלופות אחרי שגברה בסיבובי המוקדמות על לודוגורץ ראזגרד ויאנג בויז ברן ובשלב הפלייאוף על סלביה פראג.
אוהדים

ארגון ה-"Black Wolves" הוא מועדון המעריצים הרשמי של המועדון מיטיולן (זהו גם כינוי המועדון הרשמי - "הזאבים השחורים"). הוא נוסד בתחילת אוגוסט 1999, כאשר מועדון המעריצים הרשמי של איקסאט - "Yellow Flames" שינה את שמו באספה כללית. ארגון האוהדים "Ultra Boys Midtjylland" הוא ארגון האולטראס הרשמי הראשון של מיטיולן, שהוקם בשנת 2007 ולאחר מכן שינה את שמו ל- Ultras Midtjylland. ב-2014 נוסד ארגון האולטראס השני של מיטיולן, ארגון ייעודי למחלקת הנוער בשם "Midtjylland Ungdom".
היריבה העיקרית של המועדון היא קבוצת הכדורגל ויבורג, והמשחקים ביניהם הוא הדרבי השני בחשיבותו בכדורגל הדני, והוא שני רק לדרבי של קופנהגן (היריבות בין פ.צ. קופנהגן לברונדבי).
שחקנים בולטים

ארצות הברית דני קליף
דנמרק מגנוס טרואסט
דנמרק מורטן סקובו
דנמרק ג'קוב פאולסן
דנמרק סימון פאולסן
דנמרק סימון קר
דנמרק מורטן ראסמוסן
ליבריה סאקו אוליסך
מצרים מוחמד זידאן
פינלנד טים ספראב
הולנד רפאל ואן דר וארט
תארים

אלופה: 2014/15, 2017/18, 2019/20, 2023/24
סגנית: 2006/07, 2007/08, 2018/19, 2020/21, 2021/22
אלופה: 1999/2000
זכייה: 2018/19, 2021/2022
גמר: 2002/03, 2004/05, 2009/10, 2010/11
מיסיסיפי פרד מקדואל

| --- | --- |

 לידה:  12 בינואר 1904 טנסי, ארצות הברית 
 פטירה:  3 ביולי 1972 (בגיל 68) לוס אנג'לס, ארצות הברית 
 מוקד פעילות:  ארצות הברית 
 תקופת הפעילות:  מ-1926 
 סוגה:  בלוז 
 שפה מועדפת:  אנגלית 
 כלי נגינה:  גיטרה 
 חברת תקליטים:  ארהולי רקורדס, פאט פוסום רקורדס 
 פרופיל ב-IMDb
 
"מיסיסיפי" פרד מקדואל (באנגלית: Mississippi" Fred McDowell"; ‏ 12 בינואר 1904 - 3 ביולי 1972) היה זמר וגיטריסט בלוז. סגנונו הפשוט והבסיסי, שלא השתנה עם השנים, קנה לו הכרה כאחד מהמוזיקאים שניגנו את הבלוז הטהור ביותר.
תולדות חייו

מקדואל נולד בסמוך לממפיס, טנסי. למרות שניגן מגיל 14, עבד עד 1959 בעיקר כחוואי בסביבות ממפיס וניגן באירועים שונים. בין היתר פיתח (או שימר) סגנון שונה במקצת מהדלתא בלוז, שהתבסס על קשר עמוק למוזיקה אפריקאית (בעיקר שירי קריאה ותגובה) ואלתורים מחזוריים על אקורד יחיד, סגנון זה נקרא לעיתים "סגנון צפון-מיסיסיפי". כן פיתח נגינה בגיטרת סלייד, כאשר הוא עושה שימוש בכלים שונים ל"סלייד" (עצם המושחל על אצבע יד שמאל ומוחלק על המיתרים) בהם אולר, עצם חלולה (מה שהקנה לנגינה את הכינוי Steakbone, "עצם סטייק") וכוס זכוכית.
ב-1959 גילה אותו חוקר הפולקלור והמוזיקולוג אלן לומקס, שהקליט אותו יחד עם זמרת הפולק הבריטית שירלי קולינס. לומקס וקולינס הקליטו את מקדאול לתקליטים שהפכו פופולריים במקביל להתעניינות הגוברת בבלוז השורשי במועדוני ניו יורק ולונדון. מקדאול הופיע במועדונים ופסטיבלים כאשר הוא מנגן גיטרה ושר, ללא כל ליווי אחר. בשנות ה-60 החל לנגן גם בגיטרה חשמלית, אך באותו סגנון ישן ולא כרוק אנד רול. בשנת 1969 יצא לאור תקליטו "I Do Not Play No Rock 'N' Roll" ("אני לא מנגן שום רוקנ'רול"), ששמו מבוסס על שורה של מקדאול בריאיון עיתונאי.
בשנת 1971 הקליטה להקת האבנים המתגלגלות את שירו "You Gotta Move", תוך שמירה על סגנונו, בתקליטם החשוב "Sticky Fingers". באותה שנה הוקלט אלבומו אחרון של מקדאול "Live in New York". שנה מאוחר יותר נפטר מסרטן.
הערות שוליים

↑  מידע ביוגרפי מבוסס על הערות אלבום ל-Long Way From Home: The Blues of Fred McDowell משנת 1966 ועל ראיון עם Pete Welding
| --- | --- |
בקרת זהויות :  NLI: 987007339660605171  PLWABN: 9810697578005606  BNE: XX1067836  BnF: cb13950608k (data)  GND: 134451198  ISNI: 0000 0001 2018 0019  LCCN: n81127864  MusicBrainz: 8d2651e1-f539-4492-957a-8b4dc4c5d9b9  NKC: xx0099000  NTA: 150624913  SNAC: w6r78fjn  VIAF: 49413887   WorldCat (עם VIAF): 49413887
מורטישה אדמס

| --- | --- |

דמותה של מורטישה אדמס; באווירו של צ'ארלס אדמס
 הופעה ראשונה:  The New Yorker cartoon (1938)
 יוצרים:  צ'ארלס אדמס
 גילום הדמות:  קרולין ג'ונס (1964) אנג'ליקה יוסטון (1991 ו-1993) דריל האנה (1998) אלי הארווי (1998) ביבי ניווירת' וברוק שילדס (2010–2011) קתרין זיטה-ג'ונס (2022–)
 דיבוב:  ג'נט וולדו (1973) ננסי ליניארי (1992) שרליז ת'רון (2019 ו-2021)
 מידע
 מין:  נקבה
 מקצוע:  מכשפה, עקרת בית
 אזרחות:  ארצות הברית 
 דמויות קשורות
 משפחה:  ראו אילן יוחסין
 
מורטישה אדמס (באנגלית: Morticia Addams; למשפחת פראמפ) היא דמות בדיונית שנוצרה על ידי הקריקטוריסט האמריקאי צ'ארלס אדמס ומופיעה בזיכיון האמריקאי "משפחת אדמס".
פיתוח הדמות > יצירה

מורטישה היא אשתו של גומז אדמס ואמם של ונסדיי ופאגסלי אדמס. דמותה של מורטישה נוצרה לראשונה על ידי הקריקטוריסט צ'ארלס אדמס עבור מגזין "הניו יורקר" בשנת 1938, ברצועות קומיקס בהן דמותה תוארה כמטריארכית הקשוחה והמנוכרת של המשפחה. ברצועות קומיקס אלו, מורטישה, יחד עם גומז וסבתא, היו מבני המשפחה הבודדים שדיברו בפועל. מכיוון שבקריקטורות המקוריות למורטישה ולבני משפחתה לא ניתנו שמות, כאשר הוחלט לעבד את דמויותיהם עבור סדרת טלוויזיה משנת 1964, אדמס העניק לדמותה את השם "מורטישה", בהשראת המונח האנגלי "mortician", שפירושו הוא "קברן". שם נעוריה של מורטישה הוא "פראמפ" ולה אחות גדולה בשם אופליה, שמתוארת כניגוד מוחלט ממנה. בסדרת הטלוויזיה המקורית, אמה (שהייתה גם אחותו של דוד פסטר) נקראה הסטר פראמפ, ואילו סבתא אדמס היא חמותה. מנגד, בסרטי הלייב אקשן שהופקו בשנות ה-90, סבתא היא למעשה אמה של מורטישה, לא של גומז, בעוד שפסטר הוא אחיו של גומז, ולא דודה של מורטישה.
פיתוח הדמות > אפיון ואישיות

ראש המשפחה האמיתית... בעלת קול נמוך, חריף ועדין, חיוכים נדירים... יופי הורס... מלאת בוז ומקורית ובעלת נאמנות משפחתית עזה... אפילו באופייה, שקטה, שנונה, לעיתים קטלנית... שרה ברפסודיות בטון נמוך לגינת הבלדונות, השיכרונים והאלוכריס אסיקולריס שלה...
המקור באנגלית
The real head of the family ... low-voiced, incisive and subtle, smiles are rare...ruined beauty ... contemptuous and original and with fierce family loyalty ... even in disposition, muted, witty, sometimes deadly ... given to low-keyed rhapsodies about her garden of deadly nightshade, henbane and dwarf’s hair ...
ברוב הופעותיה בזיכיון, מורטישה מתוארת כמכשפה רזה בעלת עור חיוור במיוחד ושיער שחור חלק וארוך; הלובשת שמלות שחורות והדוקות בעלות מלמלות דמויות-"מחושי תמנון". בסדרה המקורית, מסבירה ונסדיי כי מורטישה מורחת על פניה אבקת אפייה במקום איפור אמיתי; ובנוסף, יש לה שמיעה מוזיקלית והיא אוהבת לנגן בשמיסן יפני. מורטישה אף נוהגת לחתוך את ניצני הוורדים, שאותם היא זורקת (ושומרת רק על הגבעולים), לגזור בובות נייר בעלות שלושה ראשים, לסרוג סוודרים בעלי שלושה זרועות ולבשל תבשילים יוצאי-דופן לבעלה. חיית המחמד האישית שלה היא קלאופטרה, זן פיקטיבי של צמח טורף הנקרא "חונק אפריקאי", אותו היא מאכילה בהמבורגרים וסוגי בשרים אחרים.
בעיבודים מסוימים, שורשיו של אילן היוחסין של מורטישה מגיע עד לציד המכשפות בסיילם, ואף משתמע בסדרת הטלוויזיה המקורית כי ביכולתה להטיל כישופים. לדוגמה, מורטישה אוהבת "לעשן", פעילות שלרוב דורשת סיגריות או סיגרים, אך העשן בוקע ישירות ממנה.
בשנת 2009, דמותה של מורטישה נכללה ברשימת "עשרת האמהות הטלוויזיוניות המובילות" של "יאהו!". "AOL" ציינה את דמותה של מורטישה כאחת מ-100 הדמויות הטלוויזיוניות הנשיות הזכורות ביותר.
הופעותיה הבולטות בזיכיון

את דמותה של מורטישה בסדרה המקורית ובספיישל "ליל כל הקדושים עם משפחת אדמס החדשה" גילמה השחקנית קרולין ג'ונס. ג'ונס אף שבה לדבב את הדמות בפרק מתוך "סרטי סקובי-דו החדשים", בו הוצגה המשפחה.
בסרטי הלייב אקשן "משפחת אדמס" (1991) ו-"החיים על פי משפחת אדמס" (1993), את דמותה של מורטישה גילמה אנג'ליקה יוסטון. למורטישה בגילומה של יוסטון משוח זוהר רפאים סביב העיניים, שהופך לבולט במיוחד כשהיא נמצאת תחת תאורה עמומה.
את דמותה של מורטישה בסרט "משפחת אדמס: האיחוד" (1998) גילמה דריל האנה, ואותה החליפה השחקנית הקנדית אלי הארווי בסדרת הטלוויזיה שעלתה לשידור לאחר הפקת הסרט, "משפחת אדמס החדשה".
בסדרת ההנפשה הראשונה שהופקה בשנת 1973, את דמותה של מורטישה דיבבה ג'נט וולדו, ובסדרת ההנפשה משנת 1992, את דמותה דיבבה ננסי ליניארי.
בעיבוד המוזיקלי לזיכיון משנת 2010, את דמותה של מורטישה גילמה ביבי ניווירת'; וביוני 2011, החליפה אותה בתפקיד ברוק שילדס.
בסרט ההנפשה "משפחת אדמס" (2019) ובהמשכו, "משפחת אדמס 2" (2021), את דמותה של מורטישה דיבבה השחקנית שרליז ת'רון.
באוגוסט 2021, נמסר כי את דמותה של מורטישה בסדרה "ונסדיי" תגלם השחקנית קתרין זיטה-ג'ונס.
מורשת

מאפייניה החיצוניים של מורטישה שימשו כאחת ממקורות ההשראה לדמותה של המכשפה מג'יקה דה ספל, האנטגוניסטית הראשית בסדרה המונפשת "אגדות ברווזים" בהפקת אולפני ההנפשה של וולט דיסני, שפותחה והומצאה על ידי קרל בארקס. בנוסף, גם דמותה של נטשה פטאל, אחת האנטגוניסטיות הראשיות בזיכיון "רוקי ובולווינקל", התבססה על מאפייניה החיצוניים של מורטישה.
הערות שוליים

↑  "Charles Addams". lambiek.net. Retrieved September 13, 2022.
↑  "Tee & Charles Addams Foundation". Tee & Charles Addams Foundation. Retrieved September 13, 2022.
↑  Season 1: Episode 5, "The Addams Family Tree"
↑  Season 1: Episode 9, "The New Neighbors meet the Addams"
↑  Adair, Aly (February 27, 2009). "Top 10 Favorite TV Moms". Yahoo!. Archived from the original on October 21, 2012. Retrieved September 13, 2022.
↑  Potts, Kim (March 2, 2011). "100 Most Memorable Female TV Characters". AOL TV. Retrieved September 13, 2022.
↑  Del Rosario, Alexandra (August 9, 2021). "Catherine Zeta-Jones Tapped To Play Morticia Addams For Netflix 'Wednesday' Series". Deadline Hollywood. Retrieved September 13, 2022.
↑  "Creating New DuckTales Art with Mondo | Disney Insider". Oh My Disney. 2013-08-27. Retrieved September 13, 2022.
↑  "Alex Anderson interview". Hogan's Alley. 26 October 2010. Archived from the original on 26 October 2010.
| משפחת אדמס מאת צ'ארלס אדמס |
| --- | --- | --- |
| דמויות | גומז אדמס • מורטישה אדמס • פאגסלי אדמס • ונסדיי אדמס • דוד פסטר • סבתא • לרץ' • דבר • הדודן זה |  |
| טלוויזיה | משפחת אדמס (1964–1966) • משפחת אדמס (1973) • ליל כל הקדושים עם משפחת אדמס החדשה (1977) • משפחת אדמס (1992–1993) • משפחת אדמס החדשה (1998–1999) • ונסדיי (2022-הווה) |  |
| קולנוע | משפחת אדמס (1991) • החיים לפי משפחת אדאמס (1993) • משפחת אדמס: המפגש (1998) • משפחת אדמס (2019) • משפחת אדמס 2 (2021) |  |
| תיאטרון | משפחת אדמס (מחזמר) |  |
דמותה של מורטישה בחלק מעיבודי הלייב אקשן שהופקו לזיכיון – בגילומן של קרולין ג'ונס (משמאל), אנג'ליקה יוסטון (במרכז) וקתרין זיטה-ג'ונס (מימין).
מילניום (סדרת ספרים)

| --- | --- |
 נערה עם קעקוע דרקון  הנערה שהשיבה עין תחת עין  הנערה שחיה פעמיים  הנערה ברשת העכביש  הנערה ששיחקה באש  הנערה שבעטה בקן הצרעות  The Girl in the Eagle's Talons 
 מידע כללי
 מאת:  סטיג לרסון, דייויד לגרקרנץ, קרין סמירנוף 
 שפת המקור:  שוודית 
 סוגה:  ספרות בלשית, נואר נורדי 
 
סדרת מילניום (בשוודית: Millennium-serien; באנגלית: The Millennium Trilogy) היא סדרה של שלושה רומנים רבי מכר מאת הסופר השוודי סטיג לרסון, שהמשכה בשלושה רומנים מאת דייוויד לגרקרנץ (אנ'), שנכתבו לאחר מותו של לרסון.
הסדרה מציגה שני גיבורים עיקריים, עיתונאי בשם מיכאל בלומקוויסט, והאקרית מחשבים בשם ליסבת סלאנדר. לאורך הספרים נרמז על זיקה בין הגיבורים לגיבוריה של אסטריד לינדגרן, כאשר בלומקוויסט מתייחס ל"קאלה בלומקוויסט", בלש צעיר ביצירותיה של לינדגרן, וסלאנדר מזכירה בתכונותיה ובהתנהגותה את בילבי. בלומקוויסט, גבר בשנות הארבעים המוקדמות לחייו, מייסד מגזין עצמאי בשם "מילניום", וניחן בכישרון בלשי, אותו הוא מנצל הן כעיתונאי חוקר, והן לפתרון תעלומות. סלאנדר היא האקרית בת 24 בעלת זיכרון צילומי, העובדת בחברה בשם "מילטון סקיוריטי" המספקת שירותי אבטחה.
הספרים מתייחסים בהומור ובביקורת גלויה לחברה השוודית בת ימינו, ומוקיעים תופעות חברתיות של שחיתות תאגידית.
סטיג לרסון כתב את הסדרה כתחביב בערבים. זמן קצר לפני מותו ניסה לפרסם את ספרי הסדרה, אולם הם יצאו לאור רק לאחר מותו.
הספר הראשון התפרסם בשוודיה תחת השם "גברים ששונאים נשים" (בשוודית: Män som hatar kvinnor), ובעולם תחת השם "נערה עם קעקוע דרקון".
הספר הרביעי בסדרה, "הנערה ברשת העכביש" ("זה שלא הורג אותנו" במקור), יצא לאור ב-1 בספטמבר 2015 ברחבי העולם. הוא נכתב על ידי דייוויד לגרקרנץ, הממשיך הרשמי של לרסון. אלמנתו של לרסון, אווה גבריאלסון, הביעה ביקורת נגד פרויקט כתיבת ההמשכים, מכיוון שלא נעשה במסגרתו שימוש בחומרי טיוטה של לרסון שנותרו ברשותה. משום שהיא אינה יורשתו החוקית של לרסון - השניים לא נישאו באופן רשמי והסופר לא כתב צוואה מפורשת - הפרויקט המשיך למרות התנגדותה.
הספרים

נערה עם קעקוע דרקון, בשנת 2005
הנערה ששיחקה באש, בשנת 2006
הנערה שבעטה בקן הצרעות, בשנת 2007
הנערה ברשת העכביש, בשנת 2015 והראשון שנכתב על ידי דייוויד לגרקרנץ.
הנערה שהשיבה עין תחת עין, בשנת 2017, השני שנכתב בידי לגרקרנץ.
הנערה שחיה פעמיים, בשנת 2019, השלישי שנכתב בידי לגרקרנץ.
הספרים תורגמו ל-45 שפות, ועד מאי 2010 נמכרו מעל 27 מיליון עותקים. את כל ששת הספרים תרגמה לעברית רות שפירא.
עיבודים לקולנוע

חברת הסרטים השוודית "Yellow Bird" יחד עם החברה הדנית "Nordisk Film", הפיקו את גרסאות הסרטים של הטרילוגיה, בכיכובה של נומי ראפאס.
הסרט הראשון פורסם בסקנדינביה בשנת 2009, וביולי 2010 פורסמו אריזות ה-DVD.
בתחילה התכוונו המפיקים לשחרר רק סרט אחד לקולנוע, ואת היתר כסרט טלוויזיה, אולם בעקבות ההצלחה הרבה פורסמו לקולנוע כל הסרטים.
ב-2011 יצא רימייק לסרט השוודי - נערה עם קעקוע דרקון
ב-2018 יצאה גרסה קולנועית לנערה ברשת העכביש
הערות שוליים

↑   גילי איזיקוביץ, הסיפור מאחורי הספר הרביעי בסדרת "מילניום", באתר הארץ, 27 באוגוסט 2015
| סדרת מילניום מאת סטיג לרסון |
| --- | --- | --- | --- |
| נערה עם קעקוע דרקון | הנערה ששיחקה באש | הנערה שבעטה בקן הצרעות | הנערה ברשת העכביש |
‏ליסבת סלאנדר‏ • מיכאל בלומקוויסט‏ • מילניום
עיבודים לקולנוע
‏נערה עם קעקוע דרקון‏ • עיבוד אמריקאי‏ • הנערה ששיחקה באש‏ • הנערה שבעטה בקן הצרעות
| --- | --- |
בקרת זהויות :  MusicBrainz work: 2021d762-26a0-4608-8d24-9e9ade4d71da
מכון קרולינסקה

| --- | --- |

בניין הספרייה ומעבדת ברזליוס
 אוניברסיטה
 מוטו:  Att förbättra människors hälsa 
 תקופת הפעילות:  1810–הווה (כ־214 שנים) 
 מייסדים:  קרל השלושה עשר, מלך שוודיה 
 תלמידים
 :  6,000 (נכון ל־2015) 
 מיקום
 מיקום:  Nobels Väg 6, 171 65 Solna 
 מדינה:  שוודיה שוודיה
 קואורדינטות:  59°20′56″N 18°01′36″E﻿ / ﻿59.348888888889°N 18.026666666667°E﻿ / 59.348888888889; 18.026666666667
 ki.se
  (למפת סטוקהולם מוגדלת) מכון קרולינסקה(למפת סטוקהולם רגילה) מכון קרולינסקה he
 
מכון קרולינסקה (בשוודית: Karolinska Institutet) הוא אחד ממכוני המחקר הרפואי הגדולים באירופה. המכון נוסד בשנת 1810 על האי קונגסהולם באגם מלארן, ממערב לסטוקהולם, שוודיה. הקמפוס המרכזי הועתק מאוחר יותר ליישוב סולנה במחוז סטוקהולם, וקמפוס נוסף בפלמינגסברג, מדרום לבירה.
ועדה מטעם מכון קרולינסקה היא שבוחרת מדי שנה את הזוכים בפרס נובל לפיזיולוגיה או לרפואה.
בית החולים האוניברסיטאי קרולינסקה, הנמצא בסולנה, משמש כאתר להוראה ולמחקר במכון. במכון קרולינסקה מוכשרים כ-30 אחוז מכלל הרופאים בשוודיה, וכ-40 מכלל המחקר הרפואי במדינה מתקיים בין כותלי המוסד. בעוד שמרבית תוכניות לימודי הרפואה מתקיימות בשוודית, רוב הלימודים המחקריים, לקראת תואר דוקטור בפילוסופיה מתקיימים באנגלית. על פי הדירוג האקדמי של אוניברסיטאות בעולם, מכון קרולינסקה היא האוניברסיטה הטובה ביותר באירופה ללימודי רפואה ורוקחות, ומדורגת במקום האחד עשר בעולם בתחום זה. המכון חבר בליגה האירופית לאוניברסיטאות מחקר (LERU).